La història parteix d’un virus que s’ha escapat d’un laboratori. Un científic com a venjança per un mal cobrament ha volgut ser el protagonista.\nEls mestres s’han posat malalts i els grups d’alumnes han d’aconseguir que el científic els doni les píndoles amb la vacuna. Per fer-ho han de viure una història, redactar-la i presentar la redacció, un carnet de respostes i un mínim de punts correctes. Al llarg de la història hi ha una sèrie de trampes en les que no poden caure… L’activitat es basa en textos instructius i en un formulari de google autocorrectiu amb les imatges de diversos indrets amagats a l’escola. Les pistes són susceptibles de canviar i la història també, per la qual cosa l’activitat és adaptable a diversos nivells.\nLa història inclourà una introducció amb les dades bàsiques de les pistes i un nus on els grups explicaran el seu joc com si fossin els protagonistes de la història, en primera persona, seguint l’ordre amb el qual han jugat (diferent per a cada grup i aleatori) i utilitzant els connectors textuals.\nEl final del joc serà una trobada amb el científic que convenientment habilitat els donarà les píndoles si han fet bé la feina. Els símptomes de la malaltia els pot inocular als que s’han equivocat (apareixen punts vermells a la cara…).\nDestinataris i recursos materials:\nAlumnes de 5è i 6è de Primària (Cicle Superior).\nUn dispositiu mòbil per grup i la wifi de l’escola, google drive, impressora, disfresses i atrezzo, carnets i guions.\nUna sessió de tot el dia i una altra sessió per passar en net les activitats.\nEls alumnes es repartiran en grups de quatre.\nPer poder resoldre el repte, hauràn d’omplir 10 respostes en un carnet i prendre algunes notes.\nL’espai de joc serà el soterrani i la planta baixa de l’escola.\nHi haurà pistes a descobrir organitzades en dues fases/aleatòries\nLingüístic, matemàtic, digital i coneixement del medi.\nRedactar una història viscuda en grup tot i seguint un guió.\nInterpretar correctament les instrucions del text instructiu.\nUtilitzar la tablet i un formulari de google.\nOrganitzar el treball de manera efectiva i productiva.\nGaudir de l’activitat jugant amb ordre i rigorositat.\nRelat curt: Introducció, nus i desenllaç / Text instructiu / Elements de vocabulari científic.\nTreball en grup / Comprensió lectora del text instructiu / Producció literària.\nComprensió de conceptes matemàtics: dates, mesures i coordenades, estadístiques,...\nAdaptació de materials, grups heterogenis amb “tutors”, protagonisme “positiu” en alguna part del joc, participació diferenciada a l’avaluació i gestió dels PI amb els mestres d’Educació Especial.\nPublicat per CRP Selva II a 13:35 Cap comentari:\nEtiquetes de comentaris: Coneixement del medi, Educació Primària, ESC Sant Jordi de Maçanet de la Selva, Informàtica, Llengües\nL’institut de Vidreres va celebrar el passat 12 d’abril, la primera Jornada de ciència, tecnologia i matemàtiques a la plaça de l’església del poble.\nLa perspectiva d'integrar i reforçar l’ensenyament de les àrees científic-tecnològiques va sorgir a través de la nova proposta pedagògica de departament d’ensenyament i gràcies al la creació d’un grup de treball del professorat de l’institut, que vàrem considerar una eina crucial per varis motius. D’una banda, enriquir la cultura científic-tecnològica i dotar de pensament crític als nostres estudiants, ciutadans presents i futurs, en un món on la ciència i la tecnologia cada vegada tenen més impacte en les seves vides i el seu entorn. D'altra banda, hem pretès aplicar metodologies competencials, transversals i generadores de coneixement que fomenti el pensament crític i la creativitat, per entendre i interpretar el món.\nLa jornada ha consistit en una mostra d’experiències en format de petit projecte dels estudiants de 2n d’ESO. Els estudiants han treballat des de l’àmbit STEM, que engloba les àrees disciplinars de les Ciències, la Tecnologia, l'Enginyeria i la Matemàtica.\nL’equip STEM, format per professorat de ciències, tecnologia i matemàtiques, vàrem basar la nostra proposta en tres eixos principals:\nFomentar les vocacions científico-tecnològiques en paritat.\nObrir les portes de l’institut a la ciutadania local.\nMinimitzar la bretxa entre educació primària / secundària.\nEls treballs resultants han estat d’allò més diversos, presentant fins a 40 propostes que el públic present va poder observar, valorar i votar, des de la propulsió d’un coet, la creació d’un prototip de depuració d’aigües, il·lusions òptiques realitzades amb impressió 3D, criptografia, la simulació d’erupció d’un volcà o reptes robòtics. La fira també va comptar amb una mostra d’art reciclat realitzat pels alumnes de 4t d’ESO en col·laboració d’escola verda\nLa mostra va agradar molt i esperem que hagi estat la primera de moltes jornades científiques a Vidreres. Volem agrair la col·laboració i la implicació de l’Ajuntament de Vidreres.\nPublicat per CRP Selva II a 13:34 Cap comentari:\nEtiquetes de comentaris: Ciència, Educació Secundària, INS Vidreres\nDurant aquest curs, un grup de 9 alumnes cinquè i sisè han realitzat un projecte per tal de conèixer alguns dels principals aspectes de la societat a l’Antic Egipte. Majoritàriament es va fer en català, però també hi havia alguns apartats en castellà i en anglès.\nEl grup realitzava les diferents tasques una hora a la setmana en horari extraescolar (dimarts de 2/4 d’1 a 2/4 de 2), plantejat com un suport escolar personalitzat (SEP ) d’altes capacitats.\nLa majoria de les activitats es feien en grups de dos o tres alumnes i algunes treballs van ser realitzats de forma individual.\nProcés i activitats realitzades\nRecerca d'informació i elaboració del treball escrit:\nLes primeres sessions van estar destinades a buscar informació sobre diferents aspectes de la cultura d’aquesta societat.\nEs van repartir els diferents apartats i, en grups de dos, la buscaven i alhora anaven confeccionant el treball.\nRealització de murals explicatius.\nA mesura que anaven trobant la informació, es realitzaven uns murals per penjar al passadís per tal que si algun curs els volia veure, ho podia fer. Dins d’aquest apartat també es van realitzar una sèrie de lapbooks un cop ja havien recollit tota la informació que necessitaven per a la seva elaboració.\n3 manualitats que es van dur a la pràctica:\n- Pintar i enganxar una piràmide petita feta amb paper bàsic.- Decoració i muntatge d’un sarcòfag de faraó.\n- Construcció d’una piràmide amb palets de fusta.\nAquestes manualitats, les van realitzar de forma individual per tal que cadascun se les pogués emportar a casa seva. Aquestes activitats es van anar realitzant durant el curs per tal de “trencar” amb la recerca d’informació i elaboració del treball. L’única que es va fer al final va ser la construcció de la piràmide de fusta.\nProjecció de la pel·lícula “Tierra de Faraones”\nPer tal de conèixer una mica com es vivia i com era la societat a l’Antic Egipte, vam veure aquesta pel·lícula ja que hi ha moltes escenes que reprodueixen força exactament aquesta societat.\nVídeo representatiu del projecte. En aquesta fotografia teniu els autèntics protagonistes d’aquest projecte. La valoració per part de tots els implicats és molt positiva. Esperem que us hagi agradat.\nPublicat per CRP Selva II a 11:11 Cap comentari:\nEtiquetes de comentaris: Coneixement del medi, Educació Primària, ESC Napoleó Soliva\nA l'escola Ignasi Melé i Farré de Tossa de Mar, des de l’àrea d’Educació Física i amb el suport dels mestres del Cicle Blanc, per tercer any consecutiu l’escola ha organitzat una setmana amb diverses activitats relacionades amb l’esport i la salut, coincidint amb el dia mundial de la salut (7 d’abril).\nEn primer lloc, el darrer diumenge de març es va celebrar la 4a Cursa escolar per tal que tots els alumnes d’Infantil i Primària poguessin gaudir d’una bonica jornada esportiva al Càmping Can Martí, i a continuació, de l’1 al 5 d’abril, els alumnes han pogut gaudir de xerrades realitzades per professionals de la salut sobre primers auxilis, la reanimació cardio-pulmonar, la visita d’una ambulància...\nTambé han pogut escoltar els consells del futbolista del Girona FC, Marc Muniesa, han practicat bàsquet en cadira de rodes, han realitzat circuits amb patinets, han participat en una jornada d’esports al pavelló i al camp de futbol, han practicat jocs al pati (Olimpíades), els més grans han pogut sortir a pedalar pels camins i corriols del poble i finalment tots els alumnes han pogut ballar al ritme de la música més marxosa.\nPublicat per CRP Selva II a 14:27 Cap comentari:\nEtiquetes de comentaris: Educació Física, ESC Ignasi Melé i Farré, esport\nDes de la nostra escola, hem considerat interessant participar en el concurs que organitza l’Agència Catalana del Consum anomenat "Consumòpolis". De fet, l'escola hi ha participat en les sis darreres edicions. Aquest any el concurs ha arribat a la 14a edició. És un concurs que es realitza tan a nivell autonòmic com a nivell estatal.\nÀmbit i dimensions\nDimensions: Món actual i ciutadania.\nReflexionar sobre situacions de la vida quotidiana relacionades amb el medi ambient.\nA partir de l'eix temàtic d'enguany “Per la teva seguretat, saps el que consumeixes?” , l’alumnat de 6è de l’Escola Pere Torrent ha participat activament en el concurs i han presentat fins a 6 propostes diferents. Els nens i nenes havien d'elaborar un producte innovador i original a través de material reciclat. Després de la valoració del jurat, van obtenir el 3r premi a nivell de Catalunya. El treball guanyador és “L’agenda – caixa divertida” realitzada amb cartró reciclat.\nValoració i agraïments\nLa participació en el concurs ha motivat especialment als nostres alumnes. Animem a totes les Agència Catalana del Consum de la Generalitat de Catalunya per a la bona organització de l'acte d'entrega de premis i per fer-nos partícips de ser més responsables a l'hora de consumir.\nTambé es felicita a tots els participants i premiats, així com també a les entitats i associacions que hi han col·laborat.\nescoles a participar-hi el curs vinent. L'escola agraeix especialment a\nPublicat per CRP Selva II a 10:23 Cap comentari:\nEtiquetes de comentaris: Coneixement del medi, ESC Pere Torrent, Medi ambient\nDurant aquest curs, ens hem posat com a objectiu enfortir la figura del delegat/da, moltes vegades oblidada o fins i tot com a simple figura «normativa». L’Ajuntament de Maçanet de la Selva a través del Pla Educatiu d’Entorn ha finançat les sessions dutes a terme per les educadores de «Mecànica del canvi», organització dedicada al treball en diferents àmbits relacionats amb les habilitats emocionals, socials i cognitives.\nDestinataris i temporització\nCada quinze dies, els delegats i sotsdelegats dels cursos de primer, segon i tercer d'ESO han participat de les dinàmiques i propostes que s'han realitzat durant tot el curs.\nAspectes d’empatia social amb la comunitat educativa i amb la societat en general.\nLa bona comunicació.\nConsens dels valors que defineixen el propi centre educatiu.\nAquest treball quinzenal es traspassava, per part dels delegats participants a les sessions de «Mecànica del canvi», a les sessions de tutoria amb el seu grup-classe. D’aquesta manera, a part de treballar aspectes socials i emocionals, els delegats aconseguien aprofundir en la pròpia confiança al conduir, amb l’ajuda dels tutors, les sessions de tutoria.\nCreiem que ha estat una bona eina que ha potenciat el rol dels delegats. Els ha convertit en figures importants, líders positius i portaveus empoderats del grup. D'aquesta manera, s'han anat resolent millor els problemes i conflictes que han anat sorgint durant el curs escolar. També ha anat molt bé per recollir les propostes de millora dels alumnes i s'han convertit en interlocutors principals amb els tutors, membres del claustre i del propi Equip Directiu.\nPublicat per CRP Selva II a 9:11 Cap comentari:\nEtiquetes de comentaris: Secundària, SI Maçanet de la Selva, Tutoria\nEl dia de les matemàtiques: Qui és la nena o el nen típic de l’escola?\nEs tracta d'una activitat conjunta des de P3 fins a 6è. L’activitat ha consistit en un treball d’estadística a partir de 5 preguntes que tots els alumnes de l'escola han hagut de respondre. Aquestes preguntes són les següents:\n1. Ets un nen o una nena?\n2. Com vens a l’escola: caminant, cotxe, moto, patinet, bicicleta, altres...?\n3. Quin és el teu color preferit?\n4. En quin mes has nascut?\n5. On ha nascut el teu pare i la teva mare?\n1. Recollida d’informació\nLa recollida d’informació es va fer durant els dies previs a la jornada. Els alumnes han anat passant pel vestíbul de l’escola on hem tingut representades les diferents preguntes i han omplert les graelles fent servir diferents mètodes de recollida de dades.\nEn aquest mapa del món els alumnes han respost a la pregunta “On ha nascut el teu pare i la teva mare?” En aquest mapa situat al damunt d’una taula els alumnes han col·locat 2 grans de cafè; un al damunt del país on ha nascut el seu pare i l’altre on ha nascut la seva mare.\nEn aquest mural vertical els alumnes han contestat a la pregunta “Quin és el teu color preferit?” Els alumnes han col·locat el gomet del seu color preferit en el cercle corresponent. Posteriorment hem elaborat un diagrama de sectors.\nLa pregunta “Ets un nen o una nena?” s’ha utilitzat el següent mètode. En aquests dos pots cada alumne ha posat una bala dins del pot pertinent, de les nenes o dels nens.\nEn aquesta pregunta: “En quin més has nascut?” els alumnes han posat una pinça en el cordill del més que han nascut. La gràfica resultant ha estat en format gràfica de barres vertical.\nEn aquesta gràfica horitzontal cada alumne ha contestat la pregunta “Com vens a l’escola?” Els nens i nenes han col·locat un paper a la fila corresponent. Hem analitzat com arriben els alumnes a l’escola: caminant, cotxe, moto, patinet, bicicleta o altres. Ho hem diferenciat per colors segons el cicle dels alumnes: ed. infantil papers grocs, cicle inicial vermell, cicle mitjà verd i cicle superior blau.\nL’anàlisi de dades s’ha fet de manera conjunta al gimnàs de l’escola. Hem anat projectant cadascuna de les preguntes i analitzant quin és el valor que té una freqüència més alta. D’aquesta manera hem sabut si hi ha més nens o nenes, com venen a l’escola, quin és el color que més agrada... Hem trobat la moda de cada pregunta!\nLes conclusions que hem extret després d’analitzar les dades és que a l’escola hi ha més nenes que nens. La majoria d’alumnes venen caminant a l’escola, que el color que més agrada és el blau, que el més de setembre han nascut més alumnes i que la majoria d’alumnes tenen pares i mares que han nascut a Catalunya.\nPer acabar, hem fet un activitat tots junts. Els alumnes s’han posat drets al gimnàs i a mesura que han anat responent les preguntes, els nens i nenes que no formen part del valor amb la freqüència més alta s’han anat assentant al terra. Dues nenes han quedat dretes, són les alumnes que compleixen tots els requisits, juntament amb una mestra de l' escola.\nPodem constatar i afirmar que a la nostra escola tenim 3 persones típiques d'un total 690 alumnes participants.\nPublicat per CRP Selva II a 15:18 Cap comentari:\nEtiquetes de comentaris: ESC Àngels Alemany i Boris, Matemàtiques


Altea continua en el procés de certificació DTI amb una sessió de treball amb Invat•tur i SEGITTUR - Altea Digital\nAltea continua en el procés de certificació DTI amb una sessió de treball amb Invat•tur i SEGITTUR\nAltea continua treballant en la certificació de la norma UNE 178501 per a implantar un Sistema de Gestió de Destinacions Turístiques Intel·ligents. En aquesta ocasió s’ha realitzat una sessió de treball amb l’Institut Valencià de Tecnologies Turístiques (Invat·tur) i la Societat Mercantil Estatal per a la Gestió de la Innovació i les Tecnologies Turístiques (SEGITTUR).\nA la reunió, celebrada de manera telemàtica, estaven presents els membres de l’ens gestor del DTI Altea, regidores i regidors de la corporació municipal, així com representants dels sectors de l’allotjament, hostaleria i comerç d’Altea.\nEn representació del consistori va intervindre Jaume Llinares, Alcalde d’Altea, qui va valorar la cita positivament: “Que hui ens acompanyen Invat·tur i SEGITTUR donant-nos suport vol dir que anem per bon camí”. A més va destacar l’objectiu de “ser un referent internacional en turisme” aprofitant “el nostre eix diferenciador respecte a altres destinacions”.\nPer part d’Invat·tur, Francisco Juan Martínez, director de l’organisme, va reafirmar el suport que tenen dipositat en Altea per a este projecte. De la mateixa manera, va oferir “estar a la disposició del tècnics i els responsables polítics de l’Ajuntament en tot el que siga necessari”. També va dirigir unes paraules David Giner, coordinador de projectes i responsable de la xarxa de DTI de la Comunitat Valenciana. Ell va destacar “la presència d’Altea en la xarxa des dels seus inicis junt a uns setanta municipis”. “És un plaer que Altea haja decidit donar este pas tan important, tractant de renovar el seu model turístic sobre la base de qüestions que la caracteritzen, com es la cultura”, indicava.\nRespecte a SEGITTUR, el seu president, Enrique Martínez, va agafar el torn de paraula per a remarcar que “Altea potser siga el primer municipi certificat amb la nova metodologia i mètrica”. De la mateixa manera, Carlos Romero, director d’investigació, desenvolupament i innovació turística; considera que “es una oportunitat per a plantejar projectes que serviran per a acudir a convocatòries d’ajudes per a reactivar el sector del turisme”.\nPer últim, l’Alcalde va voler agrair “l’esforç realitzat per tots els membres de l’ens gestor, tot el treball de Mariano Torres i de l’equip de Sien Consulting i la implicació que està tenint Invat·tur des del primer moment”. I també, va expressar que “espera també el recolzament de SEGITTUR en este apassionant camí”.\nL'Ajuntament recull les opinions de la ciutadania…


Haus Meeresblick - Ferienwohnung Dünenblick mit Terrasse Ostseebad Baabe Alemanya - Ofertes d'hotels amb els MILLORS DESCOMPTES EN LÍNIA\nAm Inselparadies 2, Baabe Town Center, Ostseebad Baabe, Alemanya, 18586 - Veure al mapa\nMés informació sobre Haus Meeresblick - Ferienwohnung Dünenblick mit Terrasse\nDissenyat tant per oci com per negoci, Haus Meeresblick - Ferienwohnung Dünenblick mit Te està situat idealment a Ostseebad Baabe; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Haus Meeresblick - Ferienwohnung Dünenblick mit Te, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com habitació familiar, servei de bugaderia.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, reproductor de DVD/CD, nevera a cada habitació. Piscina coberta de l'hotel, són llocs ideals per a relaxar-se després d'un llarg dia. Si buscau un allotjament còmode i adequat a Ostseebad Baabe, faci de Haus Meeresblick - Ferienwohnung Dünenblick mit Te la vostra llar.


“Hi ha la necessitat d’assolir una societat igualitària” - Altaveu el diari digital d'Andorra\n“Hi ha la necessitat d’assolir una societat igualitària”\nXerrada sobre les masculinitats alternatives i coresponsabilitat en el marc de la promoció de relacions no violentes\n24/09/2020 (22:27 CET)\nEl secretari d'Estat Marc Pons durant la presentació de l'acte. SFGA\nEl ministeri d’Afers Socials, Habitatge i Joventut ha organitzat aquest dijous la xerrada ‘Homes del segle XXI. Masculinitats alternatives i coresponsabilitat’, a càrrec del psicòleg i membre de l’associació Entrehomes, Joel Audí. El secretari d’Estat d’Igualtat i Participació Ciutadana, Marc Pons, ha obert l’acte posant en relleu la “voluntat del Govern de treballar en favor de la igualtat efectiva entre dones i homes” atesa la “necessitat d’assolir una societat igualitària”.\nL’acte, que ha tingut lloc al Centre de Congressos d’Andorra la Vella, forma part de les accions preventives que l’Àrea de Polítiques d’Igualtat promociona any rere any en relació amb la Llei per a l’erradicació de la violència de gènere i violència domèstica. La xerrada s’emmarca en les accions de sensibilització del Programa per a la promoció de relacions no violentes (PRNV), que té l’objectiu d’esdevenir un espai en el qual es poden adquirir habilitats socials per relacionar-se d’una manera respectuosa i sense l’ús de la violència.\nCal recordar que el PNRV ofereix una intervenció psicosocial a persones que han exercit o exercí ixen violència, a partir de setze anys, i a persones que han exercit o exerceixen violència intrafamiliar. A més, a través del programa es fomenten les noves masculinitats, s’impulsa la creació de grups i xarxes d’homes igualitaris per facilitar l’intercanvi d’experiències i es realitzen accions preventives per tal de conscienciar la població en general.


Thierry Neuville s'imposa al Ral·li RACC i Nil Solans acaba vuitè - Esport3 - TV3 i Catalunya Ràdio\nEl català ha fet un gran paper a casa en la primera vegada que competia a la categoria. Sébastien Ogier, quart, haurà d'esperar a la darrera prova per sumar un nou títol mundial\nFrancesc Rosés 17/10/2021 - 13.54 Actualitzat 18/10/2021 - 10.34\nEl pilot belga Thierry Neuville ha estat el guanyador del RallyRACC Catalunya-Costa Daurada que ha acabat aquest diumenge amb el "power stage" de Riudecanyes. El pilot francès Sébastien Ogier s'ha vist superat, fins i tot, per Dani Sordo en la classificació final, i haurà d'esperar al Ral·li de Monza per obtenir el vuitè títol mundial. Avui ha acabat quart, mentre que el seu rival a la general, Elfyn Evans, s'ha classificat segon i, a més a més, li ha tret un punt més perquè ha acabat davant seu en el "power stage".\n RallyRACC (@RallyRACC) October 17, 2021\nDani Sordo ha estat el gran protagonista de la darrera jornada, ja que s'ha imposat en les quatre proves especials disputades, inclòs el "power stage", que li ha permès marcar cinc punts suplementaris. El pilot del RACC ha aconseguit superar Ogier en la classificació i ha ocupat el tercer lloc en el podi. El francès porta ara 17 punts a Elfyn Evans en la classificació del Mundial, de manera que seria campió passi el que passi, si acabés segon en la prova que tancarà el campionat al novembre.\nEl català Nil Solans, en el seu debut en el Mundial amb un WRC, ha aconseguit situar el seu Hyundai en una meritòria vuitena posició final. Solans s'ha mostrat exultant un cop ha finalitzat el Ral·li RACC Catalunya-Costa Daurada.\n"És una experiència brutal, aquests cotxes són espectaculars. Durant tot el cap de setmana ho he anat dient, l'aerodinàmica és brutal, el motor també, el pas per corba és increïble... Suposo que els aficionats ho han gaudit molt, però nosaltres molt més, t'ho puc assegurar."\nThierry Neuville guanya el Ral·li RACC Catalunya-Costa Daurada\nNil Solans: "És una experiència brutal"


▷ ⭐Definició de integrador⭐ - Significat, Exemples i Sinònims\nelcorrector.cat » Definició de integrador\nDefinició de integrador\nara pots veure La definició i diversos exemples de com utilitzar la paraula integrador, en aquesta col·lecció de correccions ortogràfiques pots veure com es pot utilitzar en un context real aquest mot i utilitzar un dels sinònims que et recomanem de la llista completa que pots trobar aquí també veuràs la seva Definició perquè et sigui molt més fàcil comprendre què significa integrador.\nAparell per a calcular mecànicament integrals.\nDispositiu, transductor, circuit, etc., que dóna un senyal de sortida proporcional a la integral en el temps del senyal d’entrada.\n¿Cóm es diu integrador en castellà? / ¿Cómo se escribre y se dice integrador en catalán?\nSi vols saber com es diu en espanyol integrador has de saber que la seva traducció és integrador pots veure en la nostra lloc web més exemples en català perquè et sigui més fàcil contextualitzar-la en espanyol.\nExemples de com utilitzar integrador\nUna delegació […] va subratllar la importància de la independència dels experts i la necessitat que s’actués amb un criteri integrador.\nDeixeu que el seu integrador de sistemes connecti els cables de telèfons a la PC.\nUn Govern integrador, capaç per això […] d’imposar la retirada dels grups armats.\nL’original model empresarial de Malteurop és […] convertir-se en l’integrador de la cadena ordi-malt-cervesa.\nEn segon lloc, és summament necessari aconseguir que el procés actual de globalització […] passi a ser més integrador.\nPotser alguns es […] superposen, però això és inevitable ja que els valors culturals s’interrelacionen sovint i requereixen un enfocament integrador.\nBusqui un equip de desenvolupament […] intern o un integrador de tercers.\nHauria sol·licitar referències i informes abans de […] contractar un integrador de tercers.\nEra important assegurar-se que aquest […] fos un procés integrador i que tots els […] països poguessin participar en la formulació de les polítiques globals.\nA més, vetlla perquè tot el procés […] sigui socialment integrador, afirmi la confiança […] dels consumidors i reforci la cohesió social.\nI els alemanys han descobert que el […] futbol és més integrador que Habermas.\nNacionalisme […] del millor si es fa amb mentalitat de respecte cap als altres, amb esperit integrador de cara endins, cooperador de cara enfora i respectant la prioritat de les […] persones.\nEl procés per fer-ho ha de ser obert, transparent, just i integrador.\nA & F Computer Systems AG, situada a Sursee, Suïssa, té àmplia […] experiència com l’integrador de sistemes més reeixit […] en la indústria de les arts gràfiques.\nEl compromís, la participació i la […] […] revaloració de la societat civil es van veure facilitats per les institucions i el desplegament de personal que va treballar per garantir la «imparcialitat» i el caràcter integrador del plantejament.\nEl Grup va reiterar que l’única via cap a l’estabilitat, la reconciliació i el desenvolupament a Somàlia era el diàleg integrador.\nLes mesures tendents a reduir els nivells d’exposició requereixen un enfocament integrador que permeti abordar tant els aspectes vinculats a les fonts primàries de contaminació com […] a les vies d’exposició.\nEl programa enfortirà la capacitat del Govern d’aplicar l’acord […] general de pau, en què es preveu l’elecció d’una assemblea constituent […] com a base d’un sistema democràtic més integrador.\nTenint […] en compte aquests objectius, les deliberacions de la Taula Rodona van tenir un caràcter integrador, oficiós i participatiu.\nUtilitza el talent dels seus […] col·laboradors o treballi amb el seu integrador per aconseguir les […] característiques que necessita.\nS’observa que el tipus d’estada més oferta és la llarga, que té un […] caràcter més integrador que els altres tipus.\nEn aquest esperit integrador, constructiu, […] autènticament europeista, confio esperançadament en demanar a la Cambra el vot […] favorable per al nostre informe.\nEl NTMAC és un fòrum integrador i de base àmplia per al diàleg entre els interlocutors socials pertinents, i es va establir a partir d’un compromís assumit en l’acord nacional d’associació Towards 2016, per centrar-se més en la consecució de nous progressos per als nòmades.\nUn plantejament d’aquest tipus té l’avantatge de ser […] no invasiu i integrador.\nTecnocom és integrador líder de solucions […] per portabilitat d’informació.\nPosicionar-se en tant que integrador de la cadena implica […] posseir una gran cultura del treball en equip.\nTambé s’emmarca en l’Estratègia 2020 de la Unió Europea «Una […] estratègia per a un creixement intel·ligent, […] sostenible i integrador» que centra els seus […] objectius en el desenvolupament d’una economia [. ..] basada en el coneixement i la innovació i estableix com a «iniciativa emblemàtica: la Unió per la innovació».\nHa subratllat que el necessari procés intergovernamental havia de ser […] transparent i integrador.\nTots dos documents es van basar en un […] procés de consulta integrador amb tots els […] interlocutors, amb la celebració, entre […] altres coses de cinc reunions regionals, i van introduir una sèrie de novetats en la programació.


CLUB DE LECTURA "SANT NARCÍS"1: 25/05/2008\nLa setmana intercultural (Fundació SER.GI.) i el Club de lectura "Sant Narcís"\nLa Setmana Intercultural i el Club de lectura Sant Narcís i Ed. Accent presenten el llibre de poesia amazic\n«Sol cec, poemes d'amor i de lluita»\nDIMARTS 1 de juliol, al Centre cívic Sant Narcís, a les 8.30 del vespre, presentació recital del llibre Sol cec, poemes d'amor i de lluita a càrrec d'Oriol Ponsatí, coordinador de l'editorial Accent; Raffaella Salierno, coordinadora del programa Escriptor Refugiat del Pen Català; i Carles Castellanos, traductor del llibre. A continuació es recitarà una selecció del poemari en amazic a càrrec de l'autor, Salem Zenia; i en català, a càrrec de Lluís Gil, coordinador del Club de lectura Sant Narcís; Lluís Lucero, poeta i veí del Güell-Devesa; i Fanny Farreres, membre de la Fundació SER.GI.\nPublicat per Lluis Hil a 5/25/2008 11:02:00 p. m. Cap comentari:\nRetalls de lectura ( Oriol Ponsatí-Murlà)\nEl silenci actiu de la poesia\nOriol Ponsatí-Murlà, a l'esquerra, autor del'article\nRoger Costa-Pau. Poeta i activista cultural\nEl silenci actiu de la poesia*\nA casa nostra, la poesia viu moments agònics. Mai com ara se n'havia publicat tanta, ni llegit tan poca. Mai com ara el panorama literari català havia comptat amb tants poetastres, però amb una producció inaprofitable. Mai com ara havia estat tan fàcil assistir a un recital de poesia ni tan difícil de sentir-hi alguan cosa passable. La proliferació poètica, la facilitat amb què qualsevol desaprensiu pot no tan sols guixar sinó fins i tot publicar versos, sense haver passat per les mans d'un editor, ens ha fet perdre el nord poètic. Orfes de llum i a la deriva, cerquem fars, punts de referència que ens treguin d'aquest insuportable avançar a les palpentes. Enmig d'aquest caos gairebé obscè, s'hi erigeixen uns quants -pocs-referents que se salven, que ens salven, Entre ells, a Catalunya, indiscutiblement hi tenim Roger Costa-Pau (Barcelona, 1966).\nÉs especialment pertinent parlar de Roger Costa-Pau ara, un mes just després que les tres parts del seu poemari de haikus I en quí l'ofec? batessin un rècord històric en els premis Ciutat d'Olot, emportant-se'n ell tot sol els tres guardons del premi de poesia Joan Teixidor. Potser aquest triple guardó haurà estat el tret de sortida d'una nova etapa, la de començar a recollir els fruits d'una carrera poètica teixida amb esforç i constància, una carrera de fons que Roger Costa-Pau va començar a còrrer fa una dècada. Des d'aleshores ha publicat Perquè res no ha estat maleït (València: Tàndem, 2002); En el llarg fendir en la nit (Lleida: Pagès, 2004) i Ser d'on no sóc (Vic: Cafè Central, 2007). Sempre en editorials de fora de Barcelona, tot i que ell és nascut a la ciutat comtal. Qui sap si aquest és el càstig -o la benedicció- per haver gosat abandonar la capital i haver decidit viure a províncies...\nTres poemaris -que ara sedran quatre- però que són una sola obra. Com tots els grans, Roger Costa-Pau no escriu llibres sinó un sol llibre: el que ha de contenir el pols, les tensions i contradiccions de la seva vida poètica.\nPerò Roger Costa-Pau té dues cares. La del silenci poètic i la de l'activista cultural. Amb una elabora pacientment la seva obra, reclós a casa seva, en la calma verda de Sant Daniel. Amb l'altra s'implica en projectes editorials, escriu en diaris i revistes, i aobretot manté un compromís actiu amb la vida cultural de Girona, on ha coordinat i portat a terme desenes de recitals poètics, especialment les cinc edicions (2003-2007) del cicle anusl Poesia al cànter, al Museu d'Art. Que per cert, lamentablement aquest any ja no podrà coordinar perquè els comptables de la cultura han decidit que no tenia prou (?) públic.\nSembla ser, però, que hi ha encara més cares ocultes. Un Roger Costa-Pau irònic, que s'expressa mitjançant el llenguatge dramàtic, contraposat a le seriositat lírica.\nSi tenim en compten com n'arriba a ser de difícil, per a un dramaturg català, donar a conèixer la pròpia obra (pensem en Palau), potser la cara dramàtico-irònica de Roger Costa-Pau no l'acabarem de conèixer mai del tot. I seria una llàstima quedar-nos a mitges, haver de dir, amb versos seus, que a la fi "no han sabut de tu / més que la fenedura / aquest vague / endevinar-te".\n* Article publicat alsuplement Girona, de La Vanguardia del 23/05/08\nPublicat per Lluis Hil a 5/25/2008 10:11:00 a. m. Cap comentari:\nEncara en queden!.........Quina barra!!\nTremp Colegiata de Santa María\nEl rector de Tremp demana als fidels que no vagin a la presentació d'un llibre d'en Pep Coll\nEl rector de Tremp recomana als seus fidels en el Full Dominical que no vagin demà a la presentació de la novel.la de Pep Coll Les senyoretes de Lourdes, per considerar-la "irrespectuosa" amb Santa Bernadeta i amb Lourdes. Coll dubta que el capellà "hagi llegit el llibre" i l'acusa de censura. L'obra va rebre el premi Sant Jordi, el que per el capellà és un altra sarcasme, al dur el premi el nom d'un sant. /P. Echauz, 20/05/08.\nPublicat per Lluis Hil a 5/25/2008 01:46:00 a. m. Cap comentari:\nLa setmana intercultural (Fundació SER.GI.) i el C...\nRetalls de lectura ( Oriol Ponsatí-Murlà) E...


viurealspirineus 12:37 25/09/18\nL’Associació de municipis afectats per Centrals Hidroelèctriques i Embassaments va celebrar una assemblea extraordinària amb l’assistència de 30 representants, entre els quals n'hi havia d’ajuntaments de l'Alt Pirineu i Aran.\namb els municipis és tavascan reuneixen\nRepresentants de l'Associació de municipis afectats per Centrals Hidroelèctriques i Embassaments, reunits a Tavascan/Ajuntament de Lladorre\nL’Associació de municipis afectats per Centrals Hidroelèctriques i Embassaments va celebrar el passat dia 20 a Tavascan (Pallars Sobirà) una assemblea extraordinària amb l’assistència de 30 representants, entre els quals n'hi havia d’ajuntaments de l'Alt Pirineu i Aran. A la trobada també hi van participar els presidents dels Consells Comarcals del Pallars Jussà i del Pallars Sobirà, Constantí Aranda i Carlos Isus, respectivament. També va assistir-hi la presidenta estatal, Rosario Cordero, que també és presidenta de la Diputació de Càceres.\nAmb anterioritat a la celebració de l'assemblea, es va fer una visita a l'estació d’esquí i a la Central de Tavascan i es va retre homenatge a Lluís Colomé i Llau que fou iniciador de l’Associació i el seu president de 1995 al 2011. Paral•lelament, es va signar un conveni de col•laboració amb l'Associació espanyola de municipis de muntanya, Es-Montañas, presidida per l'aranès, Francesc Boya.\nSalvem Salau diu que ha arribat el moment de la mobilització social per lluitar contra el projecte miner del Pallars


Set núvies per a set germans | Faros HSJBCN\nGuió : Albert Hackett, Frances Goodrich, Dorothy Kingsley\nIntèrprets: Howard Keel, Jane Powell, Jeff Richards, Matt Mattox, Marc Platt\nMusical romàntic, basat en el conte (The Sobbin’women, d’Stephen Vincent Benét) i la llegenda del rapte de les Sabines.\nLa història explica com el més gran dels set germans Pontipee, Adam, decideix casar-se amb la guapa Milly, i portar-la a la cabana de llenyataires on l’esperen els seus 6 germans. Aquest, animats per la decisió del germà gran, també decideixen baixar al poble a buscar una dona per cadascú. Però el que comença sent un rapte a la força, s’acaba convertint en set histories d’amor.\nPer sobre de tot, aquesta pel·lícula és un cant a la vida, a l’estil dels musicals del Hollywood de l’època. Amb uns balls esplèndids, cançons festives i colors lluminosos, és un mosaic de llum i alegria.\nMalgrat un argument certament carrincló, el missatge continua sent que no es pot obligar a ningú a estimar a la força. I al mateix temps, el gran dels germans Pontipee, aprendrà que l’amor s’ha de guanyar dia a dia, tornant amb afecte, la tendresa que se’t dóna.\nUn magnífic antidepressiu, que encanta als petits, i contagia optimisme i bon humor.\nAvis i néts: com reforçar aquest vincle ple de valors


Val d'Echo | Engarrista\nBernera (2.432 m.) hivernal\nEnviat per Marc el Divendres, 09/01/2015 - 11:05\nA cavall entre les valls d'Aísa i Hecho, el massís de Bernera és poc freqüentat tot i la bellesa de l'entorn. Pujarem el cim principal que dóna nom al massís, però que no és el més alt. Sortim des del refugi de Lizara i creuem l'estret Achar de Catiellas. Encarats a llevant enfilem una llarguíssima i ampla canal, barreja de tartera, neu i gel. Un cop al coll coronem un pic secundari al nord, per contemplar l'espectacular vista. Tot seguit accedim al cim principal, contemplem l'ampli paisatge i baixem per l'est, voltejant el massís i tancant el cercle per la collada del Bozo.


Data: 18 / març / 2019\nViure l'Església-comunió en Crist en el marc quaresmal\nCom ja és habitual, la Delegació per a la Vida Consagrada va convocar els religiosos i religioses presents per a una matinal de recés amb el bisbe Agustí. Va tenir lloc dissabte 16 de març a la Casa de l’Església.\nDesprés de la pregària inicial i d’un moment d’informacions vàries sobre la vida eclesial a la diòcesi, el bisbe Agustí va realitzar l’exposició base del recés, prenent com a fil conductor el capítol 3 de la carta de sant Pau als cristians de Colosses, amb la proposta de “Viure l’Església-comunió en Crist, en el marc quaresmal (ascesi, renovació i creixement)”.\nPer començar, va situar el context històric de la comunitat de Colosses i, com Pau intenta de donar resposta a tot plegat posant con a eix vertebrador l’afirmació de la “senyoria còsmica de Crist” i que l’Església, entesa com a “Cos del Crist còsmic”, n’és la presència històrica del món ressuscitat. Aquesta presència del s’ha de fer palesa en les relacions comunitàries, i es traduirà en accions concretes, tant en l’acció de portes enfora com en la vida en comú. Per tant, viurem en conversió constant, inserits en la diferència però en la unitat perquè “el Crist ho és tot en tots” i aprendrem el perdó per a vestir les nostres relacions interpersonals com a “escollits de Déu”. Serem capaços de “compassió, de bondat, d’humilitat, de dolcesa, de paciència...” i la nostra vida serà un cant constant d’acció de gràcies perquè tot el què fem serà fet “en nom de Jesús, el Senyor”.\nAquestes pautes van orientar el temps de reflexió personal i en la celebració final de l’eucaristia, a la capella de la Casa de l’Església, els religiosos i religioses van encomanar a Déu els seus propòsits quaresmals de conversió.\nEucarisita a la capella de la Casa de l'Església


febrer de 2014 – Excursionisme CN Reus Ploms\n25/02/2014 26/02/2014 excursionismeploms Resum Activitats\nRenovació de la Flama a Montserrat (23/02/2014)\nAquest diumenge s’ha celebrat el que es la Renovació de la Flama de la Llengua Catalana, en la seva 45ª edició, a l’atri de la Basílica de Montserrat. La Secció ha aportat 22 persones als actes, primer amb la pujada a peu de Collbató al Monestir i després amb l’assistència a tots els actes. Una gran jornada excursionista i reivindicativa de la nostra Llengua, en la que hom considera ha estat la edició amb més participació i bona organització de totes. I la nostra Secció ha de sentir-se orgullosa per haver-hi col.laborat com a Comissió Organitzadora, juntament amb l’Associació Excursionista Catalunya de Reus, C.E. Reddis, S.E. del Centre de Lectura i S.E. del Reus Deportiu.\nAcompanyem la ressenya corresponent i una selecció de fotos. Se’n poden veure mes a l’enllaç:\nRessenya de la 45ª Renovació de la Flama de la Llengua Catalana a Montserrat (23/02/2014)\n24/02/2014 24/02/2014 excursionismeploms Resum Activitats\nTravessa al Massís de Montserrat (22/02/2014)\nDintre del programa d’actes de la 45ª Renovació de la Flama de la Llengua Catalana, s’ha fet una Travessa al Massís de Montserrat, amb sortida de Can Maçana i arribada a Collbató, amb set inscrits per nosaltres, cinc pel Centre de Lectura i 1 per l’Associació. Adjuntem una selecció de fotos i la ressenya de la sortida. La resta de fotos es poden veure a Picasa de la Flama a l’enllaç:https://plus.google.com/photos/107882540868225739331/albums/5983989986717169537?partnerid=gplp0\nRessenya de la Travessa del Massís de Montserrat (22/02/2014)\n17/02/2014 25/02/2014 excursionismeploms Resum Activitats\nPujada de la Flama al Tossal dels Tres Reis (16/02/2014)\nAquest diumenge la nostra Secció ha participat, amb una minsa representació, als actes de la pujada de la 45ª Renovació de la Flama de la Llengua Catalana al Tossal dels Tres Reis, als Ports just a l’indret on es troben el Principat de Catalunya, el País Valencià i la Franja (o Aragó). Al capdamunt del Tossal, amb assistència d’unes 100 persones, s’ha fet entrega de la Flama als representants del país valencià, per fer-la arribar als seus respectius àmbits territorials. El mal temps ens ha acompanyat però no ha aconseguit deslluir la jornada. Adjuntem la ressenya i unes fotos. Es poden veure mes fotos a l’enllaç:\nRessenya de la sortida al Tossal dels Tres Reis (Fredes) el 16/02/2014


La caseta de l'òliba: de març 2016\nPrimeres fotos a l'observatori de fauna dels Planots\nJa estem utilitzant amb èxit el nou observatori.\nHem col.locat una xarxa de camuflatge per evitar ser vistos a través del vidre espia.Tot i aixi cal moure's poc a poc i no fer soroll.\nEls vidres són molt grans i permeten que quatre persones puguin observar al mateix temsp.Avui erem cinc dins el hide i s'hi estava prou ample.\nLes mallerengues ja prenen lloc a les caixes niu. Les carboneres entren en el forats de 35 mm i les blaves en els de 30 mm.\nAquí teniu les primers fotos. Encara ens falten molts mesos i molt silenci per aconseguir igualar en espècies i fotos a l'observatori de les Comes Euques.\nEm sembla que és l'àliga marsenca ¿?\nPublicat per La caseta de l'òliba a 8:08 2 comentaris:\nPublicat per La caseta de l'òliba a 7:10 Cap comentari:\nEl Jordi ens ha portat a Vallvalent a fer fotos .Les cigonyes están en plena activitat reptoductiva ....\nPublicat per La caseta de l'òliba a 7:09 Cap comentari:


Amberek Dom Gościnny Miedzyzdroje Polònia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nAmberek Dom GościnnyGryfa Pomorskiego 47A, Miedzyzdroje, Miedzyzdroje, Polònia, 72-500 - Veure al mapaExcel·lent8,1Basada en89comentarisAmberek Dom GościnnyVeure més fotosVeure més fotosVeure totes les 24 fotosMolt bona ubicació 8,5Veure al mapa8,5Ubicació\nSobre l'allotjamentDescripcióAl visitar Miedzyzdroje, vosté es sentirà com a casa a Amberek Dom Gościnny, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amberek Dom Gościnny ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos Zones públiques amb Wi-Fi, aparcament de cotxes. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, TV satèl•lit/cable, cuina americana a cada habitació. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Miedzyzdroje, el Amberek Dom Gościnny és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionscalefaccióplat de dutxa empolles d'aigua de cortesiaTV satèl•lit/cable Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantPlease note that occasionally guests may be relocated to a different room of the same type during their stay. Comentaris recents de clients


1.4, 2.02 (Battle.net Edition) (, )\n9 desembre 1995 (Amèrica del Nord)\n1996 (Unió Europea)\nmultijugador, un jugador i Battle.net\nMicrosoft Windows, DOS, Mac OS, Sega Saturn i PlayStation\nBlizzard Entertainment, Ubisoft i Electronic Arts\nWarcraft II: Tides of Darkness és un videojoc d'estratègia creat per Blizzard Entertainment i seqüela de l'aclamat Warcraft: Orcs & Humans. Amb aquest joc continua la sèrie Warcraft i igual que el seu predecessor ocorre en un ambient èpic medieval fantàstic on la raça humana coexisteix amb diverses criatures mitològiques. Warcraft II, abreujat comunament com WCII, WC2 o War2, manté la mateixa essència de Warcraft: Orcs & Humans, en aquest lliurament els jugadors escullen entre algun dels dos bàndols enemistats: els humans o els orcs. El nombre de criatures involucrades és major, els humans posseïxen l'ajuda d'elfs, nans i gnoms; mentre que els orcs reuneixen als trolls, ogres i goblins. La història tot just revelada de l'univers fantàstic de Warcraft situa el començament de la Segona Gran Guerra, sis anys després de la Primera Guerra. Azeroth es troba en ruïnes, i la nació de Stormwind va buscar refugi en els continents del nord. La humanitat ha format l'Aliança de Lordaeron per poder aturar l'avanç dels orcs i els seus aliats, que s'acosten pel mar del Sud fent veritables "marees de la foscor".\nOriginalment, Warcraft II es va desenvolupar per a DOS però Windows 95 també va ser capaç d'executar-lo. A més de la versió per a DOS/Windows va existir una versió per a Macintosh. Més tard, Blizzard va desenvolupar una expansió per a aquest joc titulada Warcraft II: Beyond the Dark Portal, versió que es va llançar el 30 d'abril de 1996. En 1999 Blizzard va desenvolupar una nova versió de Warcraft II titulada Warcraft II: Battle.net Edition.\nEn el mode multijugador del joc, els jugadors poden jugar via LAN o a través d'Internet utilitzant mapes ja inclosos o mapes dissenyats pels mateixos jugadors. En el mode de joc per a un sol jugador, els jugadors havien de passar per una sèrie de batalles en les quals es relata la història de la Segona Gran Guerra de Azeroth.\nWarcraft II: Battle.net Edition és una versió que inclou Warcraft II: Tides of Darkness i Warcraft II: Beyond the Dark Portal a més del fet que va incloure canvis en el seu codi font que van fer més fàcil jugar en línia contra altres jugadors. A diferència del Warcraft II original, aquesta versió sí que requeriria una clau d'instal·lació.


Llançà - Lloguer - CENTRE ROSES - R117\nApartament molt espaiós al centre de Roses, molt bonic, a només 250 m de la platja. Disposa de 3 habitacions dobles (dues amb llit de matrimoni d'1,40 m, una amb 2 llits individuals de 0,90 m), saló-menjador, cuina oberta, 2 banys (un amb dutxa i banyera amb hidromassatge, l'altre amb dutxa) i d'una terrassa amb taula i cadires de jardí. Equipat amb nevera, forn, microones, rentadora, rentavaixelles, TV, calefacció i aire condicionat al saló-menjador. Wifi en opció per 25€/setmana. Apartament molt modern i ben equipat, ideal per la seva ubicació cèntrica i el ràpid accés a la platja i a les principals activitats culturals, d'oci i restauració. Aparcament privat al garatge. HUTG-017344


Els cadets groguets lluiten contra els incendis forestals - Noticias Esport Jove - El Periódico Mediterráneo\nEls cadets groguets lluiten contra els incendis forestals\nEls jugadors del planter van visitar Artana per rebre consells sobre prevenció mediambiental\nEls cadets del planter del Villarreal CF escolten amb atenció l’explicació de José Manuel Tejedor. - VILLARREAL CF\nEls futbolistes cadets del Villarreal CF van canviar, per un dia, les botes de futbol per les de muntanya. I en lloc d’acudir a la Ciutat Esportiva per completar una intensa sessió d’entrenament, es van desplaçar fins a Artana per presenciar els milers d’hectàrees devastades pels incendis que van tenir lloc durant l’estiu de 2016.\nAquesta experiència, l’objectiu era la conscienciació dels joves talents groguets, va comptar amb la presència de José Manuel Tejedor, coordinador forestal del Consorci de Bombers de Castelló, que es va encarregar de guiar al conjunt groc sobre el terreny afectat pel foc. «Està tot negre i cremat. És una tragèdia. Per això, per evitar aquest tipus de desastres naturals és fonamental promoure l’educació mediambiental», va explicar Tejedor.\n«És important corregir els mals hàbits. Evidentment no hem de jugar amb foc, però tampoc dur a terme un altre tipus d’accions com llençar escombraries, burilles o fer barbacoes. Encara que, a priori, puguen semblar més inofensives, poden tenir un desenllaç fatal i que el paratge quede totalment arrasat», va advertir als futbolistes, i alhora va recordar que «el factor humà suposa un 95% de les causes d’incendi».\nEls jugadors del Submarí van rebre tot tipus de consells mediambientals. Alguns molt «útils», com manifesta Jon, cadet groguet: «M’ha semblat una visita molt interessant. Ens han donat recomanacions molt útils per prevenir tot tipus d’accions que puguen provocar un incendi. Així mateix, ens han explicat com dur a terme un bonic projecte amb el qual reconstruir les hectàrees cremades. El que més m’ha estranyat ha estat que hi haja persones que cometen premeditadament aquest tipus d’atemptats contra la naturalesa».\nJon no va ser l’únic que va compartir el més destacat de la jornada. Álex va lamentar el que ha passat a Artana i va destacar l’ardu treball que suposa reforestar la muntanya. Finalment, Pastor va expressar la seua sorpresa davant els mètodes habituals a l’hora d’extingir un foc: «M’han cridat molt l’atenció els tallafocs. Encenen un foc per aturar l’altre. El que provoquen no va a més i aconsegueix aturar l’incendi».


Article del Partit Popular del mes de febrer: “El PP renova el seu consell local a Puçol”\nTal com contempla el Reglament de mitjans de comunicació aprovat en 2008, els grups polítics municipals tenen dret a publicar en la web municipal un article d'opinió sobre cada ple que es realitze i un altre de tema lliure cada mes. Este és el text enviat pel Partit Popular per al mes de febrer, titulat “EL PP RENOVA EL SEU CONSELL LOCAL A PUÇOL”.\nEl Partit Popular de Puçol va renovar dijous passat el seu Consell Local que estarà presidit per Paz Carceller Llaneza.\nL'acte, a què van assistir més d'un centenar d'afiliats i simpatitzants, va donar començament amb unes emotives paraules de l'anterior president Mariano Sanchis, parlament que va ser entretallat en diverses ocasions.\nSanchis va repassar la seua etapa com a president i va recordar com han sigut de dur para el PP estos últims anys, finalitzant la seua intervenció adduint que el moment més dolç va ser quan va aconseguir l'alcaldia per als populars per primera vegada en la història i va agrair la inestimable labor de tots els col·laboradors que ho van fer possible.\n"Em vaig satisfet, tranquil i convençut d'haver fet pel PP i per Puçol allò que em vaig proposar en el seu dia i sense esperar res a canvi", va concloure Sanchis, donant pas al parlament de la nova presidenta.\nPaz Carceller va tindre paraules de reconeixement cap a Sanchis, va presentar al seu nou equip i va fer un avanç del que serà el seu programa de treball; cares noves, moltes innovacions i la preparació de les pròximes eleccions locals van centrar les seues paraules, que van finalitzar invitant a tots a la participació activa a fi d'aconseguir els millors resultats.\nUn article del Grup municipal del Partit Popular


València acollirà la carrera «Pas ras al port» el proper 16 de des\nValència acollirà la carrera «Pas ras al port» el proper 16 de desembre\nLa inscripció estarà oberta fins el 12 de desembre\nPas al Ras Port\n«Pas Ras al Port» celebrarà la seua XXXI edició el proper mes de desembre. La regidora d'Esports, Maite Girau, ha participat en la presentació de la carrera, organitzada ininterrompudament des de 1988 pel Club d'Atletisme Poblats Marítims, i que tindrà una longitud de 10 quilòmetres i recorrerà un circuit urbà al llarg de la zona de la Marina i el passeig marítim. A més, compta amb una durada d'una hora i mitja i presenta diferents categories, com en anys anteriors.\nLa Regidora de Esports, Maite Girau, ha sigut l'encarregada de tancar esta presentació en la qual ha volgut destacar entre altres coses el caràcter solidari de l'esdeveniment. «Tindre entitats solidàries és molt important. Que els ingressos de la carrera es destinen a projectes socioeducatius per a la infància més necessitada en els barris propers al Port, és d'agrair», ha explicat Girau.\nL’any passat, en la seua XXX edició, més de 2.400 participants es van inscriure, dels quals 2.000 aplegaren a la meta d’esta 10K. En la categoria masculina, Ouais Zitane va batre el rècord amb 29:48 min i en la categoria femenina, l’atleta Fátima Ayachi, amb un temps de 35:26 min va tornar a guanyar un any més.\nA partir de les 9:00 h començaran les proves absolutes i una volta acabades, a les 10:30 h, començaran les curses dedicades als xiquets: 500 metres per als de la primera categoria d’edat (fins als 9 anys) i 1.000 i 1.500 metres per als de segona (entre 10 i 13) i tercera (entre 14 i 17) respectivament.\nL’eixida tindrà lloc entre entre els Coberts 4 i 5, i la meta es localitzarà a l’esplanada de Veles e Vents. El recorregut s’ha millorat respecte a anys anteriors evitant zones d’estretament i passarà per l’emblemàtic pont mòbil de la Marina.\nEl període d’inscripció d’esta nova edició es va obrir el passat 10 de septembre i serà possible inscriure’s fins el 12 de desembre. El preu d’inscripció a la categoria absoluta és de 10 €, mentre que a la categoría especial per a treballadors del sector del port és de 6 € i a la infantil, de 2 €. Els corredors que ja participaren a l’edició anterior gaudixen d’una reducció del preu.


Tetracampionat de la selecció infantil femenina a Valladolid - Competicions Estatals - Federació Catalana de Voleibol\nCatalunya va confirmar a Valladolid diumenge la seva superioritat en la categoria infantil femenina, assolint el tetracampionat d’un torneig en el que la selecció catalana no baixa del podi des de 2010 i en el que acumula quatre títols consecutius de campiones d’Espanya de seleccions autonòmiques.\nL’equip dirigit per Xavier Perales i Xavier Balsells va proclamar-se campió d’Espanya després de derrotar en una duríssima final a Andalusia 3-2 en el tie-break. Les andaluses van començar molt bé el partit, posant en molts problemes la recepció catalana amb un bon servei. Les catalanes, però, no van abaixar els braços i de seguida va aparèixer el millor joc del campionat i que ja havien ofert a les semifinals del dia anterior davant Galicia, a qui van superar 3-0 amb un domini aclaparador en totes les facetes del joc, en especial en bloqueig i servei.\nCatalunya va demostrar al llarg del torneig la seva superioritat, en la majoria de vegades física amb un joc molt variat en atac i amb un gran servei durant el campionat, posant sempre en molts problemes la recepció del seus rivals en la fase de grups, Murcia, Cantabria i Galicia, i en els quarts de final que els van enfrontar contra Castella i Lleó.\nEls clubs segueixen treballant molt bé la captació i la formació de jugadores des de la base, i aquest treball es veu reflectit a les darreres edicions de Campionats d’Espanya de seleccions autonòmiques, on comencem a ser envejats i molt respectats a la resta de l’Estat, en un nou triomf de tot el vòlei català de formació.


Catalunya en Comú veu «incomprensible» que ERC vulgui deixar el país «empantanegat quatre mesos» davant la pandèmia\nJessica Albiach en una imatge d'arxiu\nEls comuns diuen que no és «moment de tripijocs» i titllen d'oportunista que es vulgui presentar un candidat que no suma\nActualitzada 19/09/2020 a les 12:29\nCatalunya en Comú veu «incomprensible» que ERC hagi votat en contra de què es convoquin eleccions durant el debat de política general i critica que «ens vulguin deixar, per inacció, empantanegats quatre mesos sense un Govern efectiu enmig d'una pandèmia i d'una crisi social i econòmica gravíssima i sense respondre les necessitats de la ciutadania». En una compareixença telemàtica durant el consell nacional del partit que se celebra aquest dissabte, la coordinadora general dels comuns, Jéssica Albiach, ha considerat que «no és el moment de tripijocs» i ha titllat d'»oportunista» que l'oposició vulgui presentar un candidat que «no suma».\n«Només ho fan per tenir el focus mediàtic», ha conclòs.\nCatalunya en Comú ha reiterat que en cas que el president de la Generalitat sigui inhabilitat instaran al president del Parlament, Roger Torrent, a convocar eleccions. Albiach ha criticat que el debat de política general «s'hagi utilitzat de manera electoralista» fent-lo coincidir amb la vista oral de Torra al Tribunal Suprem i que acabi «desembocant en una nova paràlisi enmig d'una crisi sense precedents». «El que no pot ser és que Catalunya no tingui un Govern efectiu i que tingui dos presidents simbòlics enmig d'una crisi sense precedents i que no pugui resoldre les preocupacions que té la ciutadania», ha reflexionat en veu alta.\nSegons la coordinadora general dels comuns, ara hi ha dos camins: o una convocatòria electoral feta pel president Torra abans que es dicti la sentència del Tribunal Suprem o haver d'esperar quatre mesos amb plena pandèmia» amb un «govern sense projecte, sense confiança entre els socis, i sense credibilitat».\nMentrestant Catalunya en Comú ha assegurat que no es quedarà «amb els braços plegats» veient com es «degrada el país» i ha subratllat que durant el debat de política general no va «anar a bloquejar» i que va cercar «grans acords pel país». En el mateix sentit, Albiach ha explicat que ja estan en marxa les negociacions pels pressupostos generals de l'estat «que permetran fer front a la crisi» i ha anunciat que «treballaran amb la resta de pobles de l'Estat» i que negociaran una «agenda catalana pròpia». A més ha aprofitat per enviar un missatge als republicans per dir-los que no entendrien que «forces que es diuen progressistes i d'esquerreres i que defensen Catalunya no donessin suports als PGE».\nComenta el contingut : Catalunya en Comú veu «incomprensible» que ERC vulgui deixar el país «empantanegat quatre mesos» davant la pandèmia


Preguntem-nos pel ‘bullying’ (Eva Bach)\nNo sempre que una criatura comet assetjament és perquè els seus progenitors li transmeten models agressius, la consenten o l’eduquen malament. Hi ha unes quantes preguntes essencials que pares, mestres i adults en general ens hem de fer.\nUna primera pregunta òbvia és si el que diem a les criatures sobre com han de tractar els companys es correspon realment amb el que fem, el que som i el que irradiem nosaltres. Una altra pregunta és quina intenció de fons hi ha darrere de cada agressió concreta. No podem donar per fet que l’objectiu sempre és fer mal per fer mal. Cal indagar quines necessitats, mancances, limitacions o conflictes interns, tant de les criatures com nostres, està posant de manifest l’agressió. Quins sentiments primaris o heretats no adequadament reconeguts, atesos, expressats o resolts hi ha al darrere. Què ens està dient la criatura o l’adolescent que no ens sap dir d’una altra manera... Ens hem de fer preguntes com aquestes si volem fer una tasca veritablement educadora -no només sancionadora- i ajudar les criatures a relacionar-se positivament. Però aquestes no són, ni de bon tros, totes les preguntes que ens convé fer-nos, ni tampoc les més incòmodes i compromeses.\nN’hi ha unes quantes que ens interpel·len més directament encara. ¿Què em pot estar passant a mi, o a la meva família, emocionalment parlant, que el meu fill ho posi de manifest així? ¿Com podem detectar aquestes conductes a temps, quan són molt incipients encara i més fàcils d’aturar? Quin tipus de mirada, de sensibilitat, d’actituds ens calen per poder-les reconduir, des de la més lleu insinuació? ¿Pot ser que no comprenguem determinades ferides perquè mai no hem estat ferits així? ¿O que no tinguem el coratge d’arribar al fons per ferides obertes pròpies? ¿O perquè creiem que determinades persones mereixen ser ferides, o els toca ser ferides, o s’han d’espavilar soles, o aguantar-se -si són ferides- com ens ha tocat fer a nosaltres? Què va trencar la confiança en la vida, en els altres, en nosaltres mateixos, en la pròpia dignitat, que acceptem i trobem normal i inevitable el que és cruel i inhumà? On va quedar congelat el nostre cor, que som incapaços de veure, detectar, acollir i acaronar altres cors congelats, ferits, atrofiats o endurits?


Arriba l’estiu i s’activen els Casals | Web oficial de l'Ajuntament de Riudaura\nWeb oficial de l'Ajuntament de Riudaura > Arriba l’estiu i s’activen els Casals\nArriba l’estiu i s’activen els Casals\nEls propers 4 de maig i 13 de juny a les 19 hores, a la sala del Centre Cívic, hi haurà reunions informatives per a les famílies sobre el Casal d’Estiu de Riudaura.\nI del 7 al 25 de maig, ja estaran obertes les inscripcions.\nCom és habitual, es faran via online a través de l’aplicatiu que podeu trobar en aquesta pàgina o presencialment a l’Ajuntament\nPer fer-la online només cal registrar-se a l’aplicatiu, omplir totes les dades del participant i adjuntar la documentació o portar-la a l’Ajuntament. El pagament es pot fer online o, en cas que no sigui possible, al mateix Ajuntament.\nPer més informació contacteu amb nosaltres, o per qualsevol dubte o qüestió relacionada amb el casal d’estiu podeu contactar amb la Susana, coordinadora de Casals d’Estiu de Quiràlia: susana@quiralia.cat.\nDIPTIC / FULL D’INSCRIPCIÓ\nHi haurà casal des del 25 de juny al 27 de juliol i hi podran participar nens i nenes de 3 a 12 anys.\n– Casal matí de 4 hores (1 setmana): 45,10 €\n– Servei de menjador de 13:00 a 15:00 hores – Monitoratge (1 setmana): 15,73 €\n8:00 a 9:00 Acollida matinal\n9:00 a 13:00 Casal de matí\n13:00 a 15:00 Servei de menjador – monitoratge (carmanyola)\n– 5% de descompte per germans i inscrits.\n– 5% de descompte per família nombrosa, monoparental o certificat de discapacitat.\n– 5% de descompte a partir de la 3ª setmana d’inscripció.\n– NOMÉS s’aplicaran els descomptes pel servei de casal i durant el període d’inscripcions.\nEn cap cas s’aplicaran aquests descomptes pel servei de menjador.\nLes inscripcions fora de termini dependran del nombre de places disponibles. No s’aplicaran descomptes després del període d’inscripcions.


La Pobla Llarga 2015-2019: octubre 2012\nCom supose que sabreu, hem estat col·laborant amb la plataforma que promou aquesta iniciativa per a, per mediació d'una Iniciativa Legislativa Popular (500.000 signatures), demanar la modificació de la llei hipotecària.\nLa gent del col·lectiu ha aportat el seu granet, arreplegant signatures individualment entre els seus contactes i també en accions col·lectives (el sopar d'amics i amigues de l'estiu, quedades en el mercat i inclús a la nostra seu).\nLa campanya acabava a finals d'octubre, i per això tractarem de fer una arreplegada l'últim cap de setmana (el passat dia 21) i com el temps no va acompanyar, varem fer un extra el dilluns a la seu.\nLa notícia sorpresa ens arribà eixe mateix dilluns, que informava de l'ampliació del plaç per a presentar signatures al 25 de gener. Això significa que fàcilment nosaltres tindrem de temps fins a mitat de gener per a fer algun dia més d'arreplega. Ho comentarem al col·lectiu i si eixim algun dia més ho anunciarem.\nGràcies a totes i tots per la vostra col·laboració ...\nTambé vull comentar que eixe últim dissabte vaig tindre un encontre casual en al mateix mercat, amb el Regidor d'Esports amb qui vaig tenir aquell episodi tan desafortunat. Amb calma i serenitat comentarem l'ocorregut i em va reconèixer que havia perdut els papers, i que realment eixa suposada forma de demanar disculpes tampoc havia estat gens adequada. Per mi el capítol ja és història i simplement espere no tornar a viure-ho.\nPER CERT ... dilluns hi ha ple extraordinari, amb modificació de crèdit i pujada de la contribució (ho explicaré amb detall més endavant).\nPublicat per Vicent Dasí (EUPV) a les 12:44 1 comentario:\nSobre el retancament del Casal de la Falla "El Castell"\nHe sabut del tancament temporal del Casal Faller de "El Castell", i alguns rumors atribuïen el tancament al impagament de la sentència per part de l'Ajuntament. Però no és així i crec que puc aclarir alguna cosa:\nCom supose que sabreu la majoria, hi ha un pleit interposat per una família veïna, per les molèsties de l'activitat al Casal. Fruit del mateix un jutge dicta sentència que estableix:\na) El tancament del local mentre no tinga llicència d'activitat.\nb) Una indemnització econòmica.\nc) Que la quantitat s'ha de fer bona a mitges entre Falla i Ajuntament.\nQue va passar a continuació? L'Ajuntament va tancar el local i el va obrir al dia següent en que concedia la tramitació de la llicència d'activitat.\nAleshores ... Per què es tanca ara? Que no han pagat?\nAra va l'extraordinari de la qüestió:\nEl Jutge ANUL·LA la llicència i diu que "toda la tramitación se ha hecho a espaldas de los recurrentes".\nAquestes persones demanaren fins a sis vegades accedir a l'expedient (la primera vegada el 1.03.2010 i l'última el 29.03.2010), però l'Alcalde va contestar dient que tenia tres mesos per a respondre com a tot ciutadà que ho demane i li va donar data per a accedir, ni més ni menys que el 14.06.2010.\nSegons el jutge, l'Ajuntament NO pot tractar aquestes persones que són part del proces, com si foren uns veïns normals que res tenen a veure, i aquest fet, junt al fet que en el seu moment l'Alcalde no va fer complir la sentència, fins al dia abans de donar la llicència li demostra al jutge que l'Alcalde més que complir les condicions interposades el que ha volgut fer és burlar-la.\nI estableix que "se va a proceder a anular la concesión de la licencia y que se tramite teniendo por parte a los apelantes que obtuvieron sentencia a su favor".\nCONCLUSIÓ: Al marge del conflicte, de que es pague o no es pague (que de fet s'ha pagat), i de tot això, estem davant del fet lamentable que les males arts i males pràctiques del Sr.Alcalde, al entorpir i dificultar l'accés a la informació a la part afectada, provoca que un jutge li tinga que dir, que es deixe de tonteries i comence de nou la tramitació, però que aquesta vegada es faça ben fet i sense discriminacions.\nI per tal d'aclarir eixes excuses que han arribat a les meues oïdes i per què considere que l'administració ha d'actuar amb transparència, done la informació que tinc.\nPublicat per Vicent Dasí (EUPV) a les 21:04 7 comentarios:\nPublicat per Vicent Dasí (EUPV) a les 23:35 53 comentarios:


El Palau Blaugrana es queda amb la mel als llavis (Àlex Gozalbo)\nEl Palau Blaugrana es queda amb la mel als llavis\nEl Barça deixa escapar una victòria que tenia a tocar contra l’Anadolu Efes (82-86)\n4 min. Barcelona 10/01/2020 23:15\n651x366 Malcolm Delaney, base del Barça, botant la pilota mentre Dogus Balbay, jugador de l’Anadolu Efes, el defensa. / JAVIER BORREGO / EUROPA PRESS Malcolm Delaney, base del Barça, botant la pilota mentre Dogus Balbay, jugador de l’Anadolu Efes, el defensa. / JAVIER BORREGO / EUROPA PRESS\nEl Barça es va quedar amb la mels als llavis. Després de remuntar un desavantatge de 10 punts i de tenir l’Anadolu Efes contra les cordes, l’equip blaugrana no va saber tancar el partit contra el colíder de la competició (82-86). El conjunt català, que dominava el marcador per set punts de diferència a quatre minuts del final, no va jugar els atacs decisius amb la seva habitual solvència. Shane Larkin, que va acabar amb 26 punts, va sentenciar el triomf visitant amb quatre tirs lliures.\nEl Barça va fer una feina titànica per arribar a la recta final amb opcions. Els triples de Malcolm Delaney durant la primera meitat i de Kyle Kuric durant la segona i l’aportació de Pau Rivas i Pierre Oriola des de la banqueta van col·locar l’equip blaugrana a un pam de la victòria, però quan la feina més difícil semblava feta va arribar el curtcircuit del conjunt local, que va rebre un parcial final de 7-18.\nErgin Ataman, que va provocar la seva expulsió quan pitjor escenari tenia el seu equip, no va poder comptar amb Vasilije Micic, un dels seus grans generadors de joc, ni amb Bryant Dunston, la seva referència interior més sòlida. Svetislav Pesic, en canvi, va recuperar Cory Higgins i Brandon Davies.\nL’Anadolu Efes és un dels equips de l’Eurolliga amb més capacitat ofensiva i ahir ho va demostrar en uns primers cinc minuts en què va anotar 17 punts. Larkin va liderar la producció d’un conjunt que mou perfectament les seves peces i que acaba trobant bones situacions de llançament. La defensa del Barça, que va arriscar amb canvis per intentar limitar els avantatges que el nord-americà aconsegueix quan du a terme situacions de bloqueig directe, va patir per contenir les accelerades d’un rival que va construir-se una diferència de 10 punts (7-17). “Tothom sap que si no defensem, que si anem un pas per darrere, no podem evitar el seu moviment de pilota”, va analitzar Pesic. La reacció local va arribar gràcies a la inspiració de Delaney. El base de Baltimore va anotar 15 punts en tan sols 10 minuts i 54 segons de joc gràcies a una eficàcia descomunal des de la línia de tres punts. El jugador culer va anotar cinc dels sis triples que va intentar durant la primera meitat, que va acabar amb un avantatge visitant de tres punts (42-45).\nL’Anadolu Efes va recuperar la iniciativa apostant per Chris Singleton i Adrien Moerman com a parella interior. La versatilitat dels dos jugadors amb passat blaugrana va generar molts problemes a la defensa del Barça (50-57). La reacció local va arribar a l’inici del quart període, quan una gran defensa i tres triples consecutius de Kuric van provocar un parcial de 14-0 que semblava aclarir el triomf culer (72-66). L’aportació de Ribas i Oriola també va ser clau per entendre un tram de partit jugat de manera molt intel·ligent pels homes de Pesic. La renda catalana va arribar a ser de set punts a quatre minuts del final (75-68).\nArribat aquest punt, l’Anadolu Efes va arriscar amb llançaments més ràpids i el Barça no va saber gestionar la situació. Sense la millor versió de Nikola Mirotic i amb l’equip esgotat, l’equip blaugrana no va ser capaç de trobar respostes a les últimes accions i va veure com el rival turc li empatava el partit a dos minuts del final (79-79). Un triple de Singleton i quatre tirs lliures de Larkin van permetre a l’Efes sumar un triomf clau que li permet seguir el ritme del Reial Madrid al capdavant de la classificació.\nGuardó per a Mirotic\nAbans del partit Mirotic va rebre el guardó que l’acredita com a millor jugador del mes de desembre. El Palau Blaugrana, que va tornar a presentar un ambient espectacular, va celebrar la distinció amb eufòria, satisfet de poder presumir de tenir un dels grans jugadors de l’Eurolliga. Joan Carles Navarro, actual responsable del planter del club blaugrana, va ser l’encarregat de lliurar el trofeu. El Barça tornarà a jugar demà al Palau Blaugrana, on rebrà el RETAbet Bilbao Basket en l’última jornada de la primera volta de la Lliga Endesa.


Com convertir TXT a PDF\nEls fitxers de format de document portàtil d’Adobe són un dels tipus de formats més populars que s’utilitzen per a la distribució de documents en línia. Mantenen el mateix format, independentment de la plataforma en què es llegeixi. Un PDF tindrà el mateix aspecte en un dispositiu mòbil que en una aplicació d’escriptori. Els fitxers de text sense format, en canvi, utilitzen el format bàsic i no sempre mantenen un aspecte uniforme en diferents plataformes. Convertiu els fitxers TXT en PDF per assegurar-vos que el vostre públic rebi contingut consistent en qualsevol plataforma.\nConvertiu els vostres fitxers TXT en PDF mitjançant la utilitat de conversió en línia de Convert.File. Desplaceu-vos al navegador fins a la pàgina d'inici de la utilitat (vegeu l'enllaç a Recursos).\nFeu clic al botó "Examinar" al costat del camp "Tria un fitxer local" de la utilitat. Importeu el fitxer TXT mitjançant la finestra d'explorador de fitxers que apareix. Si "Text (.txt)" no apareix automàticament al quadre de menú "Format d'entrada" de la utilitat, seleccioneu l'opció de la llista de formats del quadre.\nSeleccioneu l'opció "Format de document portàtil d'Adobe (.pdf)" al quadre de menú "Format de sortida" de la utilitat.\nFeu clic al botó "Converteix" de Convert.Files per convertir el fitxer TXT en format PDF. Feu clic a l'enllaç de baixada que apareix després de convertir el fitxer per desar el fitxer PDF a l'ordinador.\nConverteix en línia\nConvertiu els fitxers TXT en PDF mitjançant l'eina de conversió de la pàgina principal de Online-Convert (vegeu l'enllaç de Recursos).\nSeleccioneu l'opció "Converteix a PDF" al quadre de menú situat sota l'encapçalament "Convertidor de documents" de la utilitat. Feu clic al botó "Vés" del quadre de menú.\nFeu clic al botó "Tria un fitxer" de la utilitat per carregar el vostre TXT a Online-Convert. Feu clic al fitxer "Converteix" per convertir el fitxer TXT en un PDF. Després de la conversió, el fitxer PDF es descarregarà automàticament al vostre ordinador.\nUtilitzeu el convertidor de documents de Neevia Technology per convertir els fitxers TXT en PDF. Desplaceu-vos al navegador fins al convertidor de documents.\nFeu clic al botó "Tria un fitxer", sota el títol "Selecciona el fitxer" de la utilitat, per importar el fitxer TXT al convertidor de documents. Seleccioneu "PDF" al quadre de menú "Format de sortida", si l'opció encara no està seleccionada.\nSeleccioneu l'opció "Espereu la conversió al navegador" al quadre de menú "Mètode de lliurament" i feu clic al botó "Penja i converteix" per començar a convertir el document TXT en PDF.\nFeu clic a l’enllaç del PDF per desar el fitxer al vostre ordinador.


L’Igualada Rigat cau a la pista del Vic, tot i marcar primer\nL’Igualada Rigat perd a la pista del Vic i torna a ser cuer a la classificació de l’OK Lliga. El partit va començar molt bé per als arlequinats quan Tety Vives va aconseguir el 0 a 1 amb un xut llunyà.\nEl CF Igualada femení s’imposa amb contundència al camp del Riudoms en un gran partit\nEl Cub Futbol Igualada femení s’imposa al camp del Riudoms per 1 a 5 i ha pujat fins a la 3a posició a la classificació de Primera Divisió Nacional.\nL’Igualada Rigat espera repetir el bon joc de la setmana passada i endur-se la victòria a la pista del Vic\nL’Igualada Rigat jugarà demà a la pista del Vic amb l’esperança de sumar la segona victòria consecutiva. El podreu escoltar en directe per Ràdio Igualada.\nL’Igualada Femení HCP, a punt per competir a la pista del líder Palau de Plegamans\nEncara que segueixen en quarantena dues jugadores, mica en mica el gruix de l’equip comença a completar-se als entrenaments.\nPàgines 186 de 1.307« Primera«...102030...182183184185186187188189190191...200210220...»Ultima »


juny 15, 2017 Cinema Truffaut\nDirectora: Elena Martín\nIntèrprets: Elena Martín, Oriol Puig, Laura Weissmahr, Jakob Daprile,Remi Pradere, Julius Ferdinand,\nIdiomes: català i alemany\nAbans d’anar-se’n a Berlín d’Erasmus, el futur semblava molt clar per a Júlia, una estudiant d’arquitectura de 21 anys. Un cop allà, completament sola per primer cop, s’adona que no es coneix tan bé a si mateixa com pensava i que no té ni idea del que vol fer. Haurà d’assumir el repte de construir-se una nova vida en una ciutat enorme i plena de gent.\nFragments d’una estada a Berlín\nL’any passat, Les amigues de l’Àgata, un film dirigit a vuit mans per quatre joves directores que van portar a terme el seu projecte de final de Grau, va ser una de les sorpreses de la temporada. Més enllà de la seva modèstia i dels seus mèrits artístics, aquell film va rebel·lar la necessitat d’una nova generació de joves cineastes catalans -i molt específicament dones- d’expressar-se a traves de les imatges, parlant sobretot a partir de la pròpia experiència, i passant pel damunt de la precarietat industrial del sector amb il·lusió, empenta, creativitat i convicció. “Si tens alguna cosa interessant per explicar i a més saps de què parles perquè ho has viscut”, venien a dir, “cap limitació pressupostària o tècnica t’haurà d’impedir que ho puguis fer”.\nJustament, una de les protagonistes de Les amigues de l’Àgata, Elena Martín, ha partit d’aquestes dues premisses per cimentar Júlia Ist, el seu primer llarg. I ho fa amb una considerable dosi de valentia entomant el repte de posar-se no només darrera la càmera per rodar la seva òpera prima, sinó també davant, assumint el rol principal i pràcticament omnipresent de la Júlia que dóna títol a la pel·lícula. D’aquesta manera, Júlia Ist se’ns presenta com un projecte també experiencial, per quan parteix de les vivències i records de l’estada que la directora va fer a Berlín dins el programa Erasmus d’intercanvi universitari. De fet, una de les coses més interessants que planteja és aquesta doble línia en paral·lel que ressegueix el film: l’aprenentatge vital que ens explica -la seva estada a Berlín- és el material amb el que la directora moldeja el seu aprenentatge professional -la mateixa pel·lícula com a mostra i resultat pràctic dels seus coneixements adquirits durant la seva etapa universitària.\nEstilísticament, Júlia Ist és un film molt més allunyat del que en principi aparenta respecte a Les amigues de l’Àgata. Aquí, darrera aquesta aparença de “diari filmat” d’escenes quotidianes de la vida de la Júlia a Berlín, s’amaga una posada en escena i una manera de filmar molt més elaborada. La càmera d’Elena Martín troba sempre la posició idònia per retratar la intimitat dels personatges, amb els seus dubtes, les seves inseguretats, les seves anades i vingudes, en un film construït a partir de les contradiccions i el descobriment d’un mateix, amb la nostra cara A, aquella que coneixem i ens agrada, però també la nostra cara B, aquella amb la que no ens sentim tan còmodes i que en el fons anem descobrint a mesura que vivim i amb la que aprenem a conviure. Com a espectadors, veient Júlia Ist estem sempre en la frontera entre una mirada gairebé documental -allò que veiem s’apropa força a la nostra imatge del que pot ser l’estada d’Erasmus d’un estudiant a l’estranger- i una realitat reconstruïda en la que entren en joc els mecanismes dramàtics d’un guió i la definició d’uns personatges. Júlia ist juga permanentment -i hàbilment- amb aquestes dues dimensions, en un tènue frontera entre una i altra que és francament estimulant.\nEn aquest terreny de la lleugera alteració de la realitat viscuda, Elena Martín ha pres algunes decisions intel·ligents que enriqueixen el film. Una d’elles és la de substituir els estudis de Comunicació Audiovisual -els que realment feia la directora quan va estudiar Erasmus- pels d’arquitectura. Aquest canvi li permet establir múltiples connexions amb un escenari tan fascinant i viu com la ciutat de Berlín. D’aquesta manera, la dimensió arquitectònica de la ciutat pren vida i enllaça amb l’aprenentatge professional de la protagonista, però dóna molt de joc en la reflexió sobre el paper de les ciutats en la vida moderna en relació a la gent que les habiten. També hi ha una connexió evident en la relació sentimental a distància de la protagonista i el seu company que s’ha quedat a Barcelona amb la relació que establien els personatges de 10.000km. Així doncs, Júlia Ist no és només un exercici cinematogràfic estimulant sinó una pel·lícula-símptoma de les preocupacions, inseguretats i vaivens existencials d’una generació que busca el seu camí enmig d’una societat tecnificada, desvaloritzada i plena de contradiccions.\nEntre rosas: 16.00 - 17.45 - 19.30 - 21.15\nEntre rosas: 16.00 - 21.15\nThe Commitments: 18.00\nEntre rosas: 16.00 - 17.45\nAcorats, crònica d'un fenòmen: 20.30\nEntre rosas: 16.00 - 17.45 - 21.15\n50 anys de rugbi a Girona: 19.30


Almassora publica la redacció del projecte de l’IES Falomir per 710.000 euros | Castelló Extra\nL’Ajuntament d’Almassora ha publicat en la plataforma de contractació de l’Estat l’anunci previ per a la contractació de la redacció del projecte i la direcció d’obra de l’IES Álvaro Falomir. Aquest procés està valorat en 586.953,63 euros més IVA, que suposarà una inversió de 710.213,89 euros amb càrrec al pla Edificant. Es tracta del pas administratiu que avança la construcció d’una obra prevista per 10.618.223,26 euros.\nLa documentació està remesa també al Diari Oficial de la Unió Europea (DOUE) per a avançar la redacció d’un projecte que permetrà adequar i ampliar les instal·lacions dels anys 60 després de la recent delegació de les competències de la Generalitat a l’Ajuntament. Així, seguint les directrius d’Edificant, l’Ajuntament executarà les obres d’acord amb el projecte tècnic basat en el programa de necessitats proporcionat per la Conselleria d’Educació i comunicarà qualsevol modificació del projecte.\nEl nou recinte educatiu disposarà de 24 aules d’ESO, huit unitats de Batxillerat, dos per a cicles formatius, 10 aules per a desdoblament i reforç pedagògic, un altre espai per a educació especial, dues aules de música i tres d’informàtica, tallers d’educació plàstica, tecnologia, laboratori de ciències experimentals i de física i química, així com gimnàs, vestuaris, cafeteria i una biblioteca de 144 metres quadrats.\nCal recordar que l’edifici, pertanyent al moviment modern d’estil racionalista, està inclòs en el catàleg de béns immobles protegits aprovat pel Consell en 2007. Així, la Unitat de Patrimoni Cultural de la Generalitat Valenciana ha autoritzat el seu enderrocament després de realitzar els tastos pertinents però insta a replicar el bloc per un nou que respecte els volums i materials existents.\nPer tant, i per a reduir al màxim les molèsties a la comunitat educativa, en primer lloc està prevista la construcció de les edificacions projectades en la parcel·la de 4.791 metres quadrats que abans ocupava el col·legi Errando Vilar -ja desaparegut- i que se sumarà a la superfície actual de 9.906 euros. En finalitzar, la totalitat de l’alumnat es traslladarà a aquest recinte, complementat amb aules prefabricades mentre duren les obres de la segona fase en la parcel·la inicial. D’aquesta manera, els operaris duran a terme les obres sense haver de traslladar a tot l’alumnat a aules prefabricades en altres recintes.\nUna vegada conclosa la construcció, el consistori entregarà el projecte, així com la propietat del solar i l’edificació, a la Conselleria d’Educació. Va ser el ple de l’Ajuntament d’Almassora l’òrgan que va acceptar la delegació de competències de les obres el passat 20 de novembre i va estrenar així unanimitat en la votació de projectes inclosos en el pla Edificant atés que, mantenint-se en l’oposició, el Partit Popular es va abstindre en els casos dels col·legis Ambaixador Beltrán i Santa Quitèria i en aquest cas va votar a favor.\nLa regidora d’Educació, Raquel Barberà, ha valorat com a “definitiva” la publicació de l’anunci per adjudicar la redacció i direcció de l’obra. “La reserva de fons i l’avanç en el procés tècnic garanteixen que la reforma de l’institut ja no té volta arrere”, ha considerat.


Preveuen la pèrdua del 10% de l'ocupació a l'automoció el 2030 - Diari de Girona\nPreveuen la pèrdua del 10% de l'ocupació a l'automoció el 2030\nNomés el 6% dels empleats d'aquest sector considera que la tecnologia destrueix llocs de treball\n18·07·20 | 01:11\nLes previsions d'ocupació del sector són negatives.\nMés del 10% dels llocs de treball de l'automoció haurà desaparegut com a conseqüència de l'automatització l'any 2030, segons es desprèn de la Guia Hays 2020, que recull que només el 6% dels empleats considera que la tecnologia destrueix ocupació, mentre que la resta opina que els avenços eliminen uns llocs de treball, però creen altres diferents.\nAixí, el 77% de les companyies del sector assegura que preveu que desapareixeran més del 10% dels llocs de treball de l'automoció fins al 2030 i només un 13% d'aquestes firmes opina que l'impacte sobre els empleats serà menor.\nDe la resta de les empreses, el 41% considera que la reducció dels llocs de treball estarà entre el 10% i el 20%, mentre que fins a un 23% considera que s'eliminarà entre un 21% i un 30% de l'ocupació.\nNo obstant això, des del punt de vista dels treballadors, el 73% d'ells està convençut que el seu lloc de treball seguirà vigent d'aquí a deu anys, davant el 22% que assegura tenir dubtes sobre aquesta circumstància i el 5% que manifesta que el seu lloc de treball ja no existirà.\n«El sector està immers en una gran transformació cap als vehicles elèctrics i això fa que els perfils més demandats canviïn cap a més enginyers relacionats amb les tecnologies de la informació i el programari», va explicar la responsable d'Indústria Nacional de Hays, Imma Martínez.\nAquesta tendència també es reflecteix a la Guia Salarial Hays 2020, on es destaca la indústria de l'automoció com una de les més afectades per l'automatització, el que comporta grans canvis en les organitzacions i els seus sistemes de treball.\nFeina més qualificada\nMartínez apunta que la feina que es crearà serà més qualificada i que augmentarà la demanda de persones amb titulacions relatives al desenvolupament tecnològic i a la gestió, a l'adaptació i al manteniment de la tecnologia. «Si ho fem bé i comptem amb el suport dels fabricants, el Govern i l'educació, podem crear hubs d'innovació per a tot Europa i poder també incorporar talent de fora de país», va assegurar Martínez.\nLa multinacional química Croda invertirà 26 milions d'euros a la seva planta de Fogars de la Selva\nEl Pirineu gironí preveu una ocupació turística de més del 85% durant el pont de la Puríssima\nOlot engega un procés de selecció per incorporar treballadors a la planta de Simon


Miki Nadal deixa petit el Centre Cívic de Palau-saverdera en la VII Nit de l’Humor ·\nInici Roses Miki Nadal deixa petit el Centre Cívic de Palau-saverdera en la VII...\nMiki Nadal deixa petit el Centre Cívic de Palau-saverdera en la VII Nit de l’Humor\nLa Nit de l’Humor, organitzada per associacions culturals de Roses, té com a finalitat recaptar fons en favor de la Fundació Josep Carreras\nMiki Nadal va actuar en Palau-saverdera en favor de la Fundació Josep Carreras\nLes sis edicions anteriors de la Nit de l’Humor, ‘ Un Somriure per la Leucèmia’ es van celebrar a Roses. Un espectacle benèfic i solidari amb molt d’èxit en quant a públic i que l’alcalde de Palau-saverdera, Narcís Deusedas, “em va demanar, ja fa temps, si no podien portar una actuació solidària aquí a Palau almenys una vegada”, va explicar el seu principal impulsor del Somriure per la Leucèmia, Alfons Gómez.\nI el Centre Cívic de Palau-saverdera es va emplenar de gom a gom, venent-se gairebé les 600 entrades que els organitzadors, les associacions culturals Wendy’s Club i Pim Pam Pum de Roses, havien posat a la venda, i per la qual cosa l’alcalde Deusedas es va mostrar “molt content” que s’hagués pogut celebrar una Nit de l’Humor al seu poble.\nUn agraïment recíproc ja que Gómez, abans de l’inici de l’espectacle, va agrair als assistents la seva presència, a les empreses que col·laboradores, als seus companys d’organització, “que som com una família” i “la total implicació de l’Ajuntament de Palau-saverdera, amb el seu alcalde, Narcís Deusedas, al capdavant, perquè sense tots ells aquest espectacle no hagués estat possible”.\nMiki Nadal i la seva Mikipèdia\nEl públic va emplenar el Centre Cívic de Palau-saverdera\nL’humorista Miki Nadal va presentar a Palau-saverdera el seu espectacle, ‘Mikipedia’. Un monòleg que va sorgir, segons va explicar l’artista “quan un dia em vaig buscar en Wikipedia i vaig descobrir que tenia la meva pròpia pàgina, i vaig veure que havien dades errònies i les vaig voler corregir, però quan li donava a guardar m’apareix un avís dient que no estava autoritzat. Coi!, que sóc jo, que estic parlant de la meva persona, i el fet que et posis a parlar de tu mateix i et diguin que no domines el tema em va resultat divertit, així que vaig pensar que si no em deixava escriure i corregir en la Wikipedia, crearia la meva Mikipedia pròpia”.\nUna enciclopèdia virtual més propera a la gent, dirigida “a l’home del carrer i el que està tirat en el sofà, no pas als erudits”.\nVan ser dues hores de monòleg amb un descans de 15 minuts en el que la gent s’ho va passar d’allò més bé, tot i que el respectable, assistent també a altres Nit de l’Humor en favor de la Fundació Roses contra el Càncer, coincidia a dir que no va ser tant divertit com l’últim monologuista, Dani Delacàmara, que va actuar a Roses al juny de l’any passat.\nPerò l’objectiu,la causa pel qual es va la Nit de l’Humor ‘Un Somriure per a la Leucèmia’, ajudar als malalts de leucèmia, que és el verdaderament important, es va assolir ja que es van recaptar més de 8.000 euros que, un cop descomptades les despeses, aniran a para a la Fundació Josep Carreras.


Hi ha Haley a la 'família moderna' realment embarassada? Descobreix-ho! - Entreteniment\nHo sento, Sarah Hyland no està embarassada com la seva 'família moderna'\nVa ser l'últim gir a la trama de la darrera temporada Família moderna quan es va revelar això Haley Dunphy està esperant bessons (!) amb ella novament, Dylan, el seu xicot de nou.\nTot i això, l’embaràs a la pantalla té espectadors convençuts Sarah Hyland , que ha retratat a Haley des de la comèdia ABC estrenada el 2009, només podria estar embarassada.\nSarah, alias Haley, està realment embarassada?\nHo sento, Família moderna ventiladors. Sarah no està embarassada IRL, però recentment va disgustar que té la sensació que porta un nadó o dos quan està en joc gràcies a la falsa bombolla que va descriure com un 'leotard realment gran amb un bol de bol'. ella ha de portar. 'Em sento embarassada quan estic a la panxa', va dir a Ellen DeGeneres a la seva xerrada. 'Avui a la feina vaig entrar a l'elaboració i em va semblar:' Ah, aquest donut té un aspecte molt bo. I llavors vaig tenir quatre bunyols. Em va agradar, “està bé! N’estic menjant per tres. ''\nUna publicació compartida per Sarah Hyland (@sarahhyland) el 8 de novembre de 2018 a les 6:20 am PST\nAquesta no seria la primera vegada que Sarah s’ha vist envoltada de rumors d’embaràs. L’any passat, un troll va dir a Sarah que semblava embarassada, tuitejant, “Basant-se en la seva estructura facial en els últims episodis de Modern Family, crec que està embarassada”. Ella va respondre hilàriament: 'Probablement hauria de revisar això ...'\nAixí que, tot i que Sarah potser no esperava en aquest moment, es troba en una relació amorosa fora de la pantalla, amb la seva primera Llicenciat concursant Wells Adams . En una entrevista recent, Wells va parlar de la seva nòvia de més d'un any, que ha superat diversos problemes de salut, inclosos dos trasplantaments de ronyó.\n'Imagineu que es reemplaça un òrgan vital', va dir Wells Nosaltres setmanalment . Imagina’t tenir 16 cirurgies, anant a visites a centenars de metges i prenent milers de pastilles. Imagineu perdre pes boig a causa de la diàlisi, efectes secundaris de la medicació i estrès. ”\nVa continuar: “Aleshores, imagina’t que ho tornes a fer. Aquesta vegada, mantenint-lo tranquil mentre et recuperaves, mentre que els trolls a Internet et van jutjar pel seu aspecte. Llançar el rodatge al programa més divertit a la televisió i produir executivament i protagonitzar una pel·lícula ... i no desglossar mai. No perdre mai. Sé que Gal Gadot és Wonder Woman al cinema, però Sarah és la versió de la vida real.\nTot i que no esperen, la parella pot estar enfocada a implicar-se!\n'Sarah i Wells han parlat totalment del matrimoni i dels nadons i tots dos es troben a la mateixa pàgina. Volen una família i volen ser pares joves ”, va dir una font Vida de Hollywood . “Tots dos són molt tradicionals, ja que sens dubte voldrien casar-se abans plantejant començar una família junts. La seva relació s'està movent a la velocitat de la llum, de manera que cada cop s'apropen més al dia següent.\nI el seu germà a la pantalla, Nolan Gould, va revelar recentment que prediu que Sarah batrà Ariel Winter pel passadís. 'És només una mica més gran i es troba en aquell lloc de la seva vida', va explicar. 'No és que Ariel no ho és. És molt feliç i està molt madura, però crec que Sarah pot ser una mica més gran per prendre aquestes decisions. '\nVeure Família moderna els dimecres a les 21h. a ABC.\nedat dels membres txt\nrepartiment de mares treballadores\nNadó de 50 cèntims\nvíkings de danila kozlovsky